'બોલો...' આટલું કહ્યા પછી સામા છેડેથી જે કહેવાતું હતું એ સાંભળ્યા પછી એમણે બહુ સંયત અવાજે સામાવાળાને સમજાવ્યું. 'તમારી બધી વાત સાચી, શેઠિયા, પણ સોમવાર સુધી કશું નહીં. જે જમીન છે, એ જ્યાં છે ત્યાંથી એકેય ઇંચ આઘીપાછી નથી થવાની. અમારે શુક્રવારે વિધિ પતે એ પછી શનિ- રવિમાં બાકીનાં પારિવારિક કામ નિપટાવવાં પડશે. સોમવારે સવારે અગિયાર વાગ્યા વિભાકર ઓફિસે આવી જશે ત્યારે એની સાથે વાત કરી લેજો. એ તમને જે કહે એને મારો આદેશ જ માનવાનો. એ જે કરે એ ફાઇનલ.'